ananddey/assamese-wiki-corpus huggingface dataset:
ভাষা-বিজ্ঞানৰ ভূমিকা

ভাষা-বিজ্ঞানৰ ভূমিকা ভাষা বিষয়ক মৌলিক গ্ৰন্থখনৰ ৰচক হ'ল ড॰ ৰমেশ পাঠক। কিতাপখন প্ৰথম প্ৰকাশ পায় ১৯৮০ চনৰ ডিচেম্বৰ মাহত। গুৱাহাটীৰ পৰা প্ৰকাশিত কিতাপখনৰ প্ৰকাশক আছিল মণিকূট প্ৰকাশ। প্ৰথম সংখ্যা প্ৰকাশ পোৱাৰ পিছত পৰৱৰ্তী সময়ত বহু কেইটা সংস্কৰণ প্ৰকাশ হৈছে। শেহতীয়া সংস্কৰণ প্ৰকাশ হৈছে ২০১৫ চনত। প্ৰকাশক হ'ল গুৱাহাটীৰ অশোক বুক ষ্টল।

গ্ৰন্থখনৰ ভাষা সহজ-সৰল আৰু পোনপোটীয়া, প্ৰকাশভংগীও সাৱলীল। গ্ৰন্থৰ বিষয়বস্তু যিহেতু অসমীয়া ভাষা সাহিত্যত নতুন আছিল, সেয়ে লিখকে ইতিমধ্যে ওলোৱা ইংৰাজী, হিন্দী, বঙালী আৰু অসমীয়া ভাষাৰ গ্ৰন্থৰ পৰা সহায় লৈছিল। এই কথা তেওঁ প্ৰথম সংস্কৰণৰ গ্ৰন্থখনৰ পাতনিত নিজে উল্লেখ কৰিছে। " অৱশ্যে পিছৰ প্ৰায়কেইটা সংস্কৰণতে নিজাকৈ নতুন নতুন তথ্য যোগ দি কিতাপখন ন-ৰূপত সজাই তুলিছে।

অধ্যায়

ভাষা বিজ্ঞানৰ ভূমিকা গ্ৰন্থখনত প্ৰথম অধ্যায়ৰ পৰা পৰিশিষ্টলৈ ৬টা অধ্যায় আছে।

প্ৰথম অধ্যায়

এই অধ্যায়টি নামকৰণ কৰা হৈছে "ভাষা কাক বোলে। " এই অধ্যায়ত ভাষাৰ সংজ্ঞা, ভাষা উৎপত্তিৰ বিভিন্ন সূত্ৰৰ পৰা আৰম্ভ কৰি ভাষাৰ বিভিন্ন ৰূপ যেনে-- ব্যক্তিভাষা, ৰাজ্য ভাষা, উপভাষা ইত্যাদিৰ লগতে ভাষাবিজ্ঞানৰ স্বৰূপ আৰু প্ৰকৃতি তথা ভাষাৰে সৈতে সমাজ আৰু সংস্কৃতিৰ সম্পৰ্ক বিষয়ক তাত্ত্বিক কথাবোৰৰ বিশ্লেষণ কৰা হৈছে।

দ্বিতীয় অধ্যায়

দ্বিতীয় অধ্যায়ত আছে "ধ্বনিবিজ্ঞান"ৰ এক সামগ্ৰিক বিশ্লেষণ। ধ্বনি বা বৰ্ণ, উপধ্বনি, ধ্বনিৰ প্ৰকাৰ, উচ্চাৰণ কৌশল, অসমীয়া ভাষাৰ স্বৰ আৰু ব্যঞ্জন ধ্বনিৰ শ্ৰেণীবিভাজন, ধ্বনি নিয়ম, ধ্বনি পৰিবৰ্তনৰ কাৰণ আদিৰ আলোচনা এই অধ্যায়ত বিতং ভাৱে আছে।

তৃতীয় অধ্যায়

এই অধ্যায়ত আছে "ভাষাৰ পৰিবৰ্তন"। ভাষাত স্বাভাৱিকভাৱে ঘটা পৰিবৰ্তন আৰু পৰিবৰ্তন প্ৰক্ৰিয়াৰ বিষয়ে ইয়াত শৃংখলিত ৰূপত আলোচনা কৰা হৈছে।

চতুৰ্থ অধ্যায়

এই অধ্যায়টি "শব্দাৰ্থতত্ত্ব" বিশ্লেষণেৰে সমাদৃত। 'শব্দাৰ্থতত্ত্ব'ৰ আধুনিক ব্যাখ্যাৰ কথাখিনি নিতান্তই চিত্তাকৰ্ষকভাৱে আলোচনা কৰিছে।

পঞ্চম অধ্যায়

এই অধ্যায়টিত "ভাষাৰ শ্ৰেণীবিভাগ" নামেৰে নামকৰণ কৰা হৈছে। ভাষা পৰিয়ালসমূহৰ বিৱৰণ চুটিকৈ বৰ্ণনা কৰিছে যদিও সেয়া পঢ়ুৱৈৰ বাবে পৰ্যাপ্ত।

পৰিশিষ্ট

এই অধ্যায়ত অসমীয়া ভাষাৰ জন্ম কাহিনীৰ পৰা আৰম্ভ কৰি অসমীয়া ভাষাৰ উপভাষাসমূহৰ বৈশিষ্ট্যসহ পৰিচয়, অসমীয়া ভাষাৰ উপভাষাসমূহৰ আলোচনা, অসমীয়া শব্দভাণ্ডাৰ, অনাৰ্য উপাদান আদিৰ বিষয়ো অন্তৰ্ভুক্ত কৰিছে।

তথ্য সংগ্ৰহ

শ্ৰেণী:অসমীয়া গ্ৰন্থ
স্কাইপ

স্কাইপ (; ) হ'ল ভি অ’ আই পি (ভইচ অভাৰ আই পি) সঁজুলি যিয়ে দুটা ভইছ চেনেলৰ মাজত সংযোগ স্থাপন কৰে৷ স্কাইপ যি কোনো ব্যক্তিয়ে ডাউন ল'ড কৰি নিজৰ কম্পিউটাৰত স্থাপন কৰিব পাৰে, আৰু তেওঁলোকে কম্পিউটাৰটো এটা ফোনৰ দৰে ব্যৱহাৰ কৰিব পাৰে৷ এটা নেটৱৰ্কত থকা এজন স্কাইপ ব্যৱহাৰকাৰীয়ে আন এজন স্কাইপ ব্যৱহাৰকাৰীলৈ বিনামূল্যে কথা বাতা পাতিব পাৰে৷ বতমানলৈকে স্কাইপ ব্যৱহাৰকাৰীৰ সংখ্যা এক নিযুত ৰ সীমা অতিক্ৰম কৰিছে৷ স্কাইপে দূৰণিৰ ফোনসমূহ অতি কম মূল্যত আৰু উন্নত মানৰ যোগান ধৰে৷ স্কাইপৰ জৰিয়তে আমি ফোন কলসমূহ প্ৰয়োজন অনুসাৰে সংৰক্ষন কৰিব পাৰো ও কেবাজনৰ কথা আমি একে সময়ত পাতিব পাৰোঁ৷

তথ্যসূত্ৰ

বাহ্যিক সংযোগ

আধিকাৰিক ৱেবছাইট
Compilation of research and technology articles involving Skype
An Experimental Study of the Skype Peer-to-Peer VoIP System
"Skype, Going Public, Hopes for $100 Million From First Offering" Eric Pfanner, The New York Times, 9 August 2010

শ্ৰেণী:যোগাযোগ ছফ্ট্‌ৱেৰ‎
মহে জাবিন

মহে জাবিন ; (জন্ম ১৯৬১) এগৰাকী ভাৰতীয় কবি, অধিবক্তা আৰু সংখ্যালঘু অধিকাৰ কৰ্মী, আৰু সমাজসেৱাৰ বাবে ৰাজীৱ গান্ধী মানৱ সেৱা বঁটা বিজয়ী।

প্ৰাথমিক জীৱন

মাহে জাবিন নামেৰে পৰিচিত মহা জাবিন মহম্মদৰ জন্ম হৈছিল ১৯৬১ চনত নেল্লোৰত এটা মুছলমান পৰিয়ালত। তাইৰ দেউতাক আছিল জিলা আদালতৰ উকীল। মাকে চৰকাৰী সমাজ কল্যাণ হোষ্টেলত অংশকালীন শিক্ষয়িত্ৰী হিচাপে কাম কৰিছিল। দৰিদ্ৰতাৰ সন্মুখীন হৈ তাই দৰিদ্ৰ শিশু পুঁজিৰ সাহায্যত খ্ৰীষ্টান মিছনেৰী স্কুলৰ পৰা প্ৰাথমিক শিক্ষা লাভ কৰে।

তথ্য সূত্ৰ

শ্ৰেণী:ভাৰতীয় মহিলা কবি
টাইম ৮

টাইম ৮ হৈছে উত্তৰ-পূব ভাৰতৰ এটা ডিজিটেল নিউজ প্লেটফৰ্ম, যি অসম আৰু ইয়াৰ দাঁতিকাষৰীয়া অঞ্চলৰ বাতৰিৰ প্ৰদানৰ বাবে পৰিচিত।

উত্তৰ-পূব অঞ্চলৰ পৰা অহা ৯টা ডিজিটেল মিডিয়া সংস্থাই একেলগে নতুনকৈ গঠন কৰা একক মঞ্চ NADCOMত টাইম ৮ ও এক সক্ৰিয় সদস্য।

বঁটা

২০২২ চনত অমৃতচেম (পূৰ্বৰ অমৃত চিমেণ্ট) এ টাইম ৮ৰ সহযোগত "পাৰ্ফৰ্মেন্স এণ্ড চেঞ্জ এৱাৰ্ডছ ২০২২"ৰ আয়োজন কৰিছিল। য'ত ব্যক্তি এজনৰ নিষ্ঠা আৰু প্ৰচেষ্টাক সন্মান জনাই ইতিবাচক সমাজ পৰিৱৰ্তনৰ অনুঘটক হিচাপে কাম কৰিবলৈ উৎসাহিত কৰা হয়।

হেকিং বিতৰ্ক

যোৱা ২০২৪ চনৰ জুন মাহত টাইম ৮ৰ ইউটিউব চেনেলক লক্ষ্য কৰি চাইবাৰ আক্ৰমণৰ সৃষ্টি হৈছিল। অভিযোগ অনুসৰি পাকিস্তানস্থিত ‘ৰিভল্যুচন পি.কে.’ নামৰ হেকিং গ্ৰুপটোৱে লাইভ সম্প্ৰচাৰত ব্যাঘাত জন্মায়, তাৰ ঠাইত পাকিস্তানৰ পতাকাৰ ছবি, হজৰত মহম্মদৰ গীত আৰু ‘পবিত্ৰ নবীক সন্মান কৰক’ বুলি লিখা হৈছিল।

টাইম ৮ৰ প্ৰতিষ্ঠাপক উৎপল কান্তই এই ঘটনাক চাইবাৰ সন্ত্ৰাসবাদ বুলি গৰিহণা দি গুৱাহাটী আৰক্ষীৰ ওচৰত এজাহাৰ দাখিল কৰে আৰু আৰক্ষীয়ে গোচৰৰ তদন্ত অব্যাহত ৰাখিছে।

তথ্য সংগ্ৰহ

শ্ৰেণী:টেলিভিছন চেনেল
শ্ৰেণী:অসমৰ প্ৰচাৰ মাধ্যম
এডমাণ্ড হিলাৰী

ছাৰ এডমাণ্ড পাৰ্চিভাল হিলাৰী (জন্ম,২০ জুলাই ১৯১৯ – মৃত্যু,১১ জানুৱাৰী ২০০৮) আছিল নিউজিলেণ্ডৰ এজন পৰ্বতাৰোহী, অভিযাত্ৰী,লেখক আৰু দানশীল ব্যক্তি। ১৯৫৩ চনৰ ২৯ মে’ত হিলাৰী আৰু নেপালী শ্বেৰ্পা পৰ্বতাৰোহী টেনজিং নৰ্গেই মাউণ্ট এভাৰেষ্টৰ শিখৰত উপনীত হোৱা প্ৰথম পৰ্বতাৰোহী হিচাপে পৰিগণিত হয়।এভাৰেষ্ট আৰোহণৰ পিছত তেওঁ ১৯৬০ চনত স্থাপন কৰা হিমালয়ান ট্ৰাষ্টৰ জৰিয়তে নেপালৰ শ্বেৰ্পা জনসাধাৰণক সহায় কৰাত নিজকে উৎসৰ্গা কৰে।

উদ্ধৃতি

"সৰুতে মই বহুত সপোন দেখিছিলো; বহুতো দুঃসাহসিক কিতাপ পঢ়িছিলো আৰু নিজৰ চিন্তাত মগ্ন হৈ অকলে মাইলৰ পিছত মাইল খোজ কাঢ়িছিলো।"
“জীৱনটো অলপ পৰ্বতাৰোহণৰ দৰেই – কেতিয়াও তললৈ নাচাব।”
মই দক্ষিণ মেৰুলৈ যাবলৈ বদ্ধপৰিকৰ , যদি ভগৱানে ইচ্ছা কৰে আৰু বাটৰ ফাটবোৰ অনুকূল হয়।

উৎস

বাহ্যিক সংযোগ

"Sir Edmund Hillary : King Of The World" in NZEdge
Himalayan Trust UK site
Academy of Achievement entry
Time : "The Greatest Adventures of All Time - The Race to the Pole" (an interview)
American Himalayan Foundation
Hillary lands in Antarctica

শ্ৰেণী:মৃত ব্যক্তি
শ্ৰেণী:লেখক
শ্ৰেণী:নিউজিলেণ্ডৰ ব্যক্তি
মোৰ টোকাবহীৰ পৰা

মোৰ টোকাবহীৰ পৰা হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিয়ে নিজৰ টোকাবহীত লিখি যোৱা বিভিন্ন গদ্য-ৰচনাৰ সংকলন। গ্ৰন্থখন মুঠ তিনিটা খণ্ডত বিভক্ত।

২০১৬ চনৰ ২২ ডিচেম্বৰত প্ৰথম খণ্ড প্ৰকাশ পায়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্যৰ উৎস

লগতে চাওক

আত্ম দীপো ভৱ
প্ৰজ্ঞাৰ সাধনা
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
বৰদিন

বৰদিন বা খ্ৰীষ্টমাছ ( বা Christmas Day) খ্ৰীষ্টান ধৰ্মৰ লোকসকলে পালন কৰা এক ধৰ্মীয় উৎসৱ। ২৫ ডিচেম্বৰ তাৰিখে যীশুখ্ৰীষ্টৰ জন্ম-তিথি উপলক্ষ্যে এই উৎসৱ পালন কৰা হয়। এই দিনটো যীশুৰ প্ৰকৃত জন্মদিন হয় নে নহয় জনা নাযায়। আদিযুগীয় খ্ৰীষ্টানসকলৰ বিশ্বাস অনুসৰি, এই তাৰিখৰ ঠিক ন মাহ পূৰ্বে যীশুৱে মেৰীৰ গৰ্ভত প্ৰবেশ কৰে। সম্ভবতঃ, এই হিচাপ অনুসৰিয়েই ২৫ ডিচেম্বৰ তাৰিখটোকে যীশুৰ জন্ম তাৰিখ ধৰা হয়। অন্যমতে ই হৈছে এক ঐতিহাসিক ৰোমান উৎসৱ অথবা উত্তৰ গোলাৰ্ধৰ দক্ষিণ অয়নান্ত দিবসৰ অনুষঙ্গত ২৫ ডিচেম্বৰ তাৰিখে যীশুৰ জন্মজয়ন্তী পালনৰ প্ৰথাটোৰ সূত্ৰপাত হয়। বৰদিন বৰদিনৰ ছুটিৰ কেন্দ্ৰীয় দিন আৰু খ্ৰীষ্টান ধৰ্ম্মৰ বাৰ দিন ব্যাপী খ্ৰীষ্টমাছটাইড অনুষ্ঠানৰ সূচনাদিবস।

প্ৰকৃতিগতভাৱে এটি খ্ৰীষ্টীয় ধৰ্মানুষ্ঠান হোৱা সত্ত্বেও, একাধিক অ-খ্ৰীষ্টান সম্প্ৰদায়ও মহা সমাৰোহে বৰদিন উৎসৱ পালন কৰে। আনকি কোনো কোনো ঠাইত উৎসৱৰ আয়োজনত প্ৰাক-খ্ৰীষ্টীয় আৰু ধৰ্মনিৰপেক্ষ বিষয়ভাবনাৰ সমাবেশও দেখা যায়। উপহাৰ প্ৰদান, সংগীত, খ্ৰীষ্টমাছ কাৰ্ডৰ বিনিময়, গিৰ্জাত ধৰ্মোপাসনা, ভোজ, আৰু খ্ৰীষ্টমাছ বৃক্ষ, আলোকসজ্জা, মালা, মিছলটো, যীশুৰ জন্মদৃশ্য আদিৰ সমন্বিত এক বিশেষ ধৰণৰ সাজসজ্জাৰ প্ৰদৰ্শনী আধুনিক কালৰ বৰদিন উৎসৱ উদযাপনত অঙ্গ। কোনো কোনো দেশে ফাদাৰ খ্ৰীষ্টমাছ (উত্তৰ আমেৰিকা, অষ্ট্ৰেলিয়া আৰু আয়াৰলেণ্ডত ছাণ্টাক্লজ)-এ শিশুসকলৰ বাবে উপহাৰ অনাৰ উপকথাটো বেছ জনপ্ৰিয়।

উপহাৰ প্ৰদানৰ ৰীতি সহ বৰদিন উৎসৱৰ নানা অনুষঙ্গ খ্ৰীষ্টানৰ লগতে অ-খ্ৰীষ্টানসকলৰ অৰ্থনীতিত বিশেষ গুৰুত্বপূৰ্ণ। এই উৎসৱ উপলক্ষ্যে ব্যৱসায়-বাণিজ্য আৰু কিনা-বেছাৰ এক বিশেষ বতৰ চলে। বিগত কেইবাটাও শতাব্দীধৰি বিশ্বৰ বিভিন্ন অঞ্চলত বৰদিনৰ অৰ্থনৈতিক প্ৰভাৱ লাহে লাহে প্ৰসাৰিত হোৱা দেখা গৈছে। ভাৰততো বৰদিন এটা ৰাষ্ট্ৰীয় ছুটীৰ দিন।

নামৰ উৎপত্তি

ইংৰাজী শব্দ খ্ৰীষ্টমাছ হৈছে ‘খ্ৰীষ্টৰ মাছ’ (মাছ মানে উৎসৱ) ৰ সংক্ষিপ্ত ৰূপ। ১০৩৮ চনত এই শব্দটো ক্ৰীষ্টেছমেছ আৰু ১১৩১ চনত ক্ৰীষ্টেছ-মেছ বুলি লিপিবদ্ধ হিচাপে পোৱা গৈছে। আৰু mæsse লেটিন missa, খ্ৰীষ্টীয় উদযাপনৰ অনুবাদ।

২২ ডিচেম্বৰৰ মকৰ সংক্ৰান্তিৰ পিছত উত্তৰ গোলাৰ্ধত দিন ক্ৰমাৎ দিন দীঘল বা বৰ হবলৈ আৰম্ভ হয়। আকৌ খ্ৰীষ্টানসকলৰ বাবে যীশুৰ জন্মদিনক সৰ্বোত্তম দিন বুলি গণ্য কৰা হয়, গতিকে এই দিনটোক বৰদিন বুলি কোৱা হয়। ইংৰাজৰ শাসনকালত ইংৰাজে এই দিনটোক বিশেষ কৰি তুলিবলৈ হিন্দীত ‘বড়া দিন’ বুলি অভিহিত কৰিছিল। ভাৰতীয়সকলে এই দিনটোক গুৰুত্ব দি বিশেষ দিন বুলি গণ্য কৰাৰ উদ্দেশ্যে ইংৰাজে এই উৎসৱক ভাৰতীয় ভাষাত ‘বড়া দিন’ বুলি অভিহিত কৰিছিল। সেই বড়াদিন অসমীয়াত বৰদিনলৈ হ'ল।

তথ্যসূত্ৰ

শ্ৰেণী:উৎসৱ
শ্ৰেণী:খ্ৰীষ্টান ধৰ্ম
পৰম্পৰাগত নৰ্ডিক নৃত্য সংগীত

|
পৰম্পৰাগত নৰ্ডিক নৃত্য সংগীত (ইংৰাজী: Traditional Nordic dance music) হ’ল এক প্ৰকাৰৰ পৰম্পৰাগত বা লোকসংগীত যি এসময়ত নৰ্ডিক দেশসমূহৰ মূল ভূখণ্ডত—স্কেনিডিনেভিয়া আৰু ফিনলেণ্ডত প্ৰচলিত আছিল। এই ধৰণৰ সংগীত পৰিৱেশন কৰা ব্যক্তিক ছুইডিছ বা নৰৱেজিয়ান ভাষাত স্পেলমেন, ফিনিছ ভাষাত পেলিমেন্নি আৰু ডেনিছ ভাষাত স্পিলেমণ্ড বুলি কোৱা হয়। ফিনিছ পৰম্পৰাগত নৃত্য সংগীতক প্ৰায়ে ইংৰাজীত পেলিমেন্নি মিউজিক বুলি কোৱা হয়। দেশসমূহৰ মাজত বিভাজন কৰাতকৈ বিভিন্ন অঞ্চলৰ পৰম্পৰাগত নৃত্য সংগীতৰ মাজত পাৰ্থক্য বিচাৰি উলিওৱাটো অধিক অৰ্থপূৰ্ণ। এই ক্ষেত্ৰৰ বেছিভাগ ধাৰণাই চাৰিওখন দেশতে উমৈহতীয়া অথবা স্থানীয়। এই নৃত্য সংগীত পৰম্পৰাৰ উপৰি সকলো দেশৰ নিজস্ব লোকসংগীতৰ অন্য পৰম্পৰাও আছে।

নৰ্ডিক লোকনৃত্য সংগীত বিভিন্ন নৃত্যৰ ছন্দৰে গঠিত যিবোৰৰ উৎপত্তি নৰ্ডিক দেশত হোৱা নাছিল, বৰঞ্চ এসময়ত ইউৰোপীয় অভিজাত শ্ৰেণীৰ মাজত এইবোৰ ফেশ্বন নৃত্য হিচাপে প্ৰচলিত আছিল। সময়ৰ লগে লগে এই নৃত্যসমূহ সাধাৰণ লোকৰ মাজত বিয়পি পৰে। এইবোৰৰ বহুতো ছন্দ ইউৰোপৰ অন্যান্য প্ৰান্ততো পোৱা যায় আৰু ইয়াৰে কিছুমান ইউৰোপীয় ধ্ৰুপদী সংগীততো ব্যৱহাৰ কৰা হৈছে।

এই সংগীতৰ বেছিভাগ সুৰ ‘মাইনৰ কী’ত থাকে। পৰম্পৰাগতভাৱে বহুতো সুৰ আছিল যিবোৰক মাইনৰ বা মেজৰ হিচাপে শ্ৰেণীভুক্ত কৰিব নোৱাৰি। একৰ্ডিয়ান জনপ্ৰিয় হোৱাৰ পিছত ইয়াৰ বেছিভাগেই হেৰাই গৈছে। এই সংগীতৰ সৈতে জড়িত বেছিভাগ নৃত্যই হ’ল ‘পাৰ্টনাৰ ডান্স’ বা যুটীয়া নৃত্য, যদিও কিছু ব্যতিক্ৰমো আছে। এনে ব্যতিক্ৰমৰ ভিতৰত আছে ফিনলেণ্ডৰ কিছু অংশত প্ৰচলিত ‘মিনুৱেট’, একক নৃত্য ‘হালিং’ —যিটো সাধাৰণতে নৰৱেজিয়ান বুলি গণ্য কৰা হয়, আৰু কেইবাযোৰা দম্পতীয়ে গোট গঠন কৰি নচা ফিনিছ ‘কোৱাড্ৰিল’। আটাইতকৈ সাধাৰণ নৃত্যৰ ছন্দ হ’ল ‘পোলস্কা’। ইয়াৰ উপৰি ‘স্কটিছ’, ‘পোলকা’ আৰু ‘ৱাল্টজ’ আদিও অন্য সাধাৰণ নৃত্যৰ ছন্দ।

এই সংগীতত ব্যৱহাৰ কৰা আটাইতকৈ বৈশিষ্ট্যপূৰ্ণ বাদ্যযন্ত্ৰ হ’ল বেহেলা। বেছিভাগ ক্ষেত্ৰতে স্বাভাৱিক বেহেলা ব্যৱহাৰ কৰা হয়, কিন্তু নৰৱেৰ কিছু অংশত ব্যৱহৃত ‘হাৰ্ডিংফেল’ৰ দৰে ব্যতিক্ৰমো আছে, য’ত স্বাভাৱিক চাৰিডাল তাঁৰৰ উপৰি অতিৰিক্ত তাঁৰ থাকে। আন এক অনন্য বাদ্যযন্ত্ৰ হ’ল ‘নিকেলহাৰ্পা’, যিটো কেৱল ছুইডেনত পোৱা যায়। পৰম্পৰাগতভাৱে ব্যৱহাৰ কৰা অন্যান্য বাদ্যযন্ত্ৰবোৰ আছিল সৰল ক্লৰিনেট আৰু পৰৱৰ্তী সময়ৰ একৰ্ডিয়ান। ছুইডিছ ‘চেকপিপা’, পুৰণি ধৰণৰ নিকেলহাৰ্পা আৰু ‘হাৰ্ডি-গাৰ্ডি’ আদি হ’ল ড্ৰোন সংগীতৰ পুৰণি পৰম্পৰাৰ সৈতে এক সংযোগ। সমসাময়িক নৰ্ডিক পৰম্পৰাগত নৃত্য সংগীতজ্ঞসকলে কম পৰম্পৰাগত বাদ্যযন্ত্ৰও ব্যৱহাৰ কৰিব পাৰে আৰু পুৰণি শৈলীত নতুন সুৰ সৃষ্টি কৰিব পাৰে।

তথ্যসূত্ৰ

Goertzen, Chris. 1997. Fiddling for Norway: Revival and identity. Chicago: University of Chicago Press.
Hopkins, Pandora. 1986. Aural thinking in Norway: Performance and communication with the hardingfele. NY: Human Sciences Press.

শ্ৰেণী:লোক-নৃত্য
জম্মু এণ্ড কাশ্মীৰ একাডেমী অৱ আৰ্ট, কালচাৰ এণ্ড লেংগুৱেজ

জম্মু এণ্ড কাশ্মীৰ একাডেমী অৱ আৰ্ট, কালচাৰ এণ্ড লেংগুৱেজ (JKAACL) হৈছে জম্মু আৰু কাশ্মীৰৰ আঞ্চলিক ভাষা, কলা আৰু সংস্কৃতিৰ উন্নয়ন আৰু প্ৰচাৰৰ উদ্দেশ্যে গঠিত এটা সাংস্কৃতিক সংগঠন। এই একাডেমীখন জম্মু আৰু কাশ্মীৰ চৰকাৰৰ অধীনত পঞ্জীয়নভুক্ত এটা সমাজ।

একাডেমীখন ১৯৫৮ চনত জম্মু আৰু কাশ্মীৰৰ সংবিধানৰ ধাৰা ১৪৬ৰ অধীনত চৰকাৰৰ উদ্যোগত প্ৰতিষ্ঠা কৰা হৈছিল। ২০১৯ চনলৈকে ই এটা স্বায়ত্তশাসিত সংস্থা হিচাপে কাৰ্যনিৰ্বাহ কৰিছিল। পিছলৈ জম্মু আৰু কাশ্মীৰ ৰাজ্য পুনৰ্গঠন হৈ কেন্দ্ৰশাসিত অঞ্চল ৰূপে গঠিত হোৱাৰ পিছত একাডেমীখনৰ গাঁথনি আৰু পৰিচালনাত পৰিবৰ্তন আনা হয়।

২০২১ চনত একাডেমীখনক সমাজ পঞ্জীয়ন আইন, ১৮৬০ অনুসৰি আনুষ্ঠানিকভাৱে এটা “সমাজ” হিচাপে পঞ্জীয়ন কৰা হয়। এই পদক্ষেপৰ উদ্দেশ্য আছিল সংস্থাটোক অধিক স্বাধীনতা আৰু কাৰ্যক্ষমতা প্ৰদান কৰা। বৰ্তমান একাডেমীখন সাধাৰণ পৰিষদ, কেন্দ্ৰীয় সমিতি আৰু বিত্তীয় সমিতিৰ জৰিয়তে পৰিচালিত হয়।

এই সমাজৰ মুখ্য উদ্দেশ্যসমূহৰ ভিতৰত কলা আৰু সংস্কৃতি ক্ষেত্ৰত সহযোগিতা আৰু সাংস্কৃতিক আদান–প্ৰদান বৃদ্ধি কৰা, অনুবাদ কাৰ্য্য সম্পাদন কৰা, বিশ্বকোষসহ কলা আৰু সংস্কৃতি বিষয়ক গ্ৰন্থ প্ৰকাশ কৰা, আৰু বিভিন্ন সাংস্কৃতিক অনুষ্ঠান, সন্মান আৰু বঁটা প্ৰদান কৰা অন্তৰ্ভুক্ত।

মুখ্য ব্যক্তিত্ব

একাডেমীখনৰ বিকাশত উল্লেখযোগ্য ভূমিকা লোৱা ব্যক্তিসকলৰ ভিতৰত মহম্মদ ইউছুফ টাইং, বলৱন্ত ঠাকুৰ, জাভেইদ ৰাহী আৰু জাফৰ ইকবাল মানহাছ অন্যতম।

কাৰ্যক্ষেত্ৰ

একাডেমীখনৰ কাৰ্যক্ষেত্ৰ সমগ্ৰ জম্মু আৰু কাশ্মীৰ জুৰি বিস্তৃত। ই কেন্দ্ৰীয় আৰু অন্যান্য ৰাজ্যিক একাডেমীসমূহৰ সৈতে সমন্বয় আৰু সহযোগিতাৰ বাবে মুখ্য সংস্থা হিচাপে কাম কৰে। একাডেমীৰ কাৰ্যকলাপৰ ক্ষেত্ৰসমূহ হ’ল—
ভাষা আৰু সাহিত্য
সংগীত, নৃত্য, নাট্যকলাসহ পৰিবেশন কলা
দৃশ্য কলা, সৃজনশীল আৰু ফাইন আৰ্ট

একাডেমীখনৰ দুটা বিভাগীয় কাৰ্যালয় আছে—এটা জম্মু প্ৰদেশত আৰু আনটো কাশ্মীৰ প্ৰদেশত। এই কাৰ্যালয়সমূহে অঞ্চলটোৰ বহুভাষিক আৰু সাংস্কৃতিক ঐতিহ্য সংৰক্ষণ আৰু প্ৰচাৰত গুৰুত্বপূৰ্ণ ভূমিকা পালন কৰে।

জম্মু বিভাগীয় কাৰ্যালয়ে হিন্দী, ডোগ্ৰী, গুজৰি, পঞ্জাবী আৰু ভাদৰৱাহী ভাষাৰ উন্নয়নত গুৰুত্ব দিয়ে। কাশ্মীৰ বিভাগীয় কাৰ্যালয়ে উৰ্দু, কাশ্মীৰী, পাহাৰী, ইংৰাজী আৰু শিনা ভাষাৰ উন্নয়নত মনোনিৱেশ কৰে।

অৱস্থান আৰু পৰিচালনা

একাডেমীখনৰ মুখ্য কাৰ্যালয় কেনেল ৰোড, জম্মুত অৱস্থিত। ইয়াৰ উপকাৰ্যালয়সমূহ শ্ৰীনগৰ, ৰাজৌৰি, কাঠুৱা আৰু ডোডাত অৱস্থিত।

তথ্যসূত্ৰ

শ্ৰেণী:ভাৰতৰ সাংস্কৃতিক কেন্দ্ৰ
শোভনা

শোভনা চন্দ্ৰকুমাৰ পিল্লাই (; জন্ম: ২১ মাৰ্চ ১৯৭০) এগৰাকী ভাৰতীয় অভিনেত্ৰী আৰু ভাৰতনাট্যম শিল্পী। তেওঁ প্ৰধানকৈ মালয়ালম ছবিৰ লগতে তেলুগু আৰু তামিল ছবিত অভিনয় কৰিছে। তাৰোপৰি কেইখনমান হিন্দী, কানাড়া আৰু ইংৰাজী ছবিতো অভিনয় কৰিছে। তেওঁ দুটা ৰাষ্ট্ৰীয় চলচ্চিত্ৰ বঁটা, এটা কেৰালা ৰাজ্যিক চলচ্চিত্ৰ বঁটা, দুটা ফিল্মফেয়াৰ বঁটা দক্ষিণ আৰু ভিন-ভিন দক্ষিণ ভাৰতীয় ভাষাত শ্ৰেষ্ঠ অভিনেত্ৰীৰ ১৪টা মনোনয়ন, ২০১১ চনত তামিলনাডু ৰাজ্যৰ কলাইমামনি বঁটা আৰু আন বহুতো বঁটা লাভ কৰিছে।

মালয়ালম ছবি মণিচিত্ৰথাঝু (১৯৯৩) আৰু ইংৰাজী ছবি মিত্ৰা মাই ফ্ৰেণ্ডত (২০০১) অভিনয়ৰ বাবে তেওঁ দুবাৰকৈ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা পাবলৈ সক্ষম হৈছে। ১৯৯৯ চনৰ পিছত শোভনাই অভিনয়ৰ বাবে ছবি নিৰ্বাচনৰ ক্ষেত্ৰত অতি গুৰুত্ব দিবলৈ লয়।

ভাৰতনাট্যম শিল্পী চিত্ৰা বিশ্বেশ্বৰন আৰু পদ্ম সুব্ৰহ্মণ্যমৰ ওচৰত শোভনাই প্ৰশিক্ষণ লৈছিল। বিশ বছৰ পাৰ হোৱাৰ পাছৰ পৰা তেওঁ এগৰাকী স্বতন্ত্ৰ নৃত্যশিল্পী আৰু কোৰিঅ’গ্ৰাফাৰ হিচাপে আত্মপ্ৰকাশ কৰিছিল আৰু বৰ্তমান চেন্নাইত কলাৰ্পণ নামৰ এখন নৃত্য বিদ্যালয় চলাই আছে। ২০০৬ চনত ভাৰত চৰকাৰে তেওঁক কলাৰ ক্ষেত্ৰখনলৈ আগবঢ়োৱা অৱদানৰ বাবে পদ্মশ্ৰীৰে সন্মানিত কৰে। ১০,১১

২০১৪ চনত কেৰালা চৰকাৰে তেওঁক কলা ৰত্ন বঁটাৰে সম্বৰ্ধনা জনায়। ২০১৯ চনত ড°এম.জি.আৰ শিক্ষা আৰু গৱেষণা প্ৰতিষ্ঠানৰ পৰা সন্মানীয় ডক্টৰেট ডিগ্ৰী লাভ কৰে। ২০২২ চনত শ্ৰী শংকৰাচাৰ্য সংস্কৃত বিশ্ববিদ্যালয়ে তেওঁ ডক্টৰ অফ লেটাৰ্ছ উপাধি প্ৰদান কৰে।

প্ৰাৰম্ভিক জীৱন

তেওঁ ভাৰতীয় শাস্ত্ৰীয় নৃত্যশিল্পী আৰু অভিনেত্ৰী, ট্ৰেভাংকুৰ ভগ্নীত্ৰয় ললিতা, পদ্মিনী আৰু ৰাগিনীৰ ভতিজী। শোভনা অবিবাহিত। ২০১১ চনত তেওঁ অনন্তা নাৰায়ণী চন্দ্ৰকুমাৰ নামৰ কন্যা সন্তান তুলি লয়।

কৰ্মজীৱন

শোভনাই শিশুশিল্পী হিচাপে চলচ্চিত্ৰত আত্মপ্ৰকাশ কৰে। ১৯৮০ চনত শ্ৰীকান্ত আৰু কে আৰ বিজয়া অভিনীত, কৃষ্ণন–পাঞ্জু পৰিচালিত তামিল ছবি মংগলা নায়াগীত এটা গুৰুত্বপূৰ্ণ চৰিত্ৰত অভিনয় কৰিছিল, যিখন হিন্দী ছবি সাজন বিনা সুহাগনৰ পুনৰ্নিৰ্মাণ আছিল।

১৯৮২ চনত তেওঁ প্ৰশংসিত তেলুগু শিশু ছবি ভক্ত ধ্ৰুৱ মাৰ্কেন্দেয়ত অভিনয় কৰে। প্ৰাপ্তবয়স্ক শোভনাই প্ৰথম অভিনয় কৰিছিল মালয়ালম ছবি বালচন্দ্ৰ মেনন পৰিচালিত এপ্ৰিল ১৮ত; এজনী সাধাৰণ ছোৱালীৰ বাস্তৱানুগ অভিনয়ে দৰ্শকক আকৰ্ষণ কৰিছিল আৰু তেওঁৰ বাবে অসংখ্য ছবিৰ বাট মুকলি কৰি দিছিল। একে বছৰতে তেওঁ তামিল চলচ্চিত্ৰ জগতত প্ৰৱেশ কৰে আৰু এছ পি মুথুৰমনৰ পৰিচালনাত নিৰ্মিত এনাকুল অ’ৰুভানত অভিনয় কৰে।

বঁটা আৰু স্বীকৃতি

১৯৮৮: শ্ৰেষ্ঠ অভিনেত্ৰীৰ ফিল্মফেয়াৰ বঁটা দক্ষিণ (মালায়ালম ছবি ইন্নালেৰ বাবে)।
১৯৯৩: শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা (মণিচিত্ৰথাঝু)।
১৯৯৪: শ্ৰেষ্ঠ অভিনেত্ৰীৰ ফিল্মফেয়াৰ বঁটা দক্ষিণ (মালায়ালম ছবি থেনমাৱিন কম্বাথৰ বাবে)।
২০০২: শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা (মিত্ৰা মাই ফ্ৰেণ্ড)।
২০০৫: শ্ৰেষ্ঠ অভিনেত্ৰীৰ ফিল্মফেয়াৰ বঁটা দক্ষিণ (মালায়ালম ছবি থিৰাৰ বাবে)।
২০০৬: কলা শিতানত পদ্মশ্ৰী।

তথ্যউৎস

বাহ্যিক সংযোগ

শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ইংৰাজী চলচ্চিত্ৰৰ অভিনেত্ৰী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ফিল্মফেয়াৰ বঁটা দক্ষিণ বিজয়ী
শ্ৰেণী:পদ্মশ্ৰী বঁটা বিজয়ী
২০ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৮৭৮ - দা হিন্দু (The Hindu) নামৰ ইংৰাজী বাতৰি কাকতখন প্ৰথম প্ৰকাশ পায়।
১৯৮৪ - লেবানৰ ৰাজধানী বেইৰুট স্থিত আমেৰিকাৰ দূতাবাসত এক আত্মঘাতী বোমা বিষ্ফোৰণ সংঘটিত হৈছিল।

জন্ম

১৮৫৩ - চুলালংকৰন, থাইলেণ্ডৰ ৰজা।
১৯৪৩ - জয়ন্ত হাজৰিকা, প্ৰয়াত কণ্ঠশিল্পী।
১৯৪৯ - মহেশ ভট্ট, ভাৰতৰ এগৰাকী বিশিষ্ট চলচ্চিত্ৰ পৰিচালক আৰু প্ৰযোজক।
১৯৮৩ - বৰষা ৰাণী বিষয়া, অভিনেত্ৰী।
১৯৮৮ - খবিব নুৰমাগ'মেদভ, সমৰ কলাবিদ, ইউ এফ চি (UFC) চেম্পিয়ন।
১৯৯৮ - ৰছীদ খান, আফগানিস্থানৰ ক্ৰিকেট খেলুৱৈ।

মৃত্যু

১৩৮৮ - ফিৰোজ শ্বাহ টোঘলক, দিল্লীৰ চুলটান।
১৮১৯ - এব্বে ফৰিয়া, দাৰ্শনিক আৰু মনোবিজ্ঞানী, সন্মোহন বিদ্যাৰ অধ্যয়ন কৰোঁতা।
১৯২৮ - শ্ৰী নাৰায়ণ গুৰু, দাৰ্শনিক আৰু সমাজ সেৱক।
১৯৩৩ - এনী বেছাণ্ট (Annie Besant), ইংৰাজ সমাজকৰ্মী, লেখিকা আৰু বক্তা আছিল।
১৯৪২ - কনকলতা বৰুৱা, এগৰাকী ভাৰতীয় স্বাধীনতা সংগ্ৰামী। ভাৰত ত্যাগ আন্দোলন কৰোঁতে ব্ৰিটিছৰ গুলিত তেওঁ ছহিদ হয়। তেওঁ অসমৰ প্ৰথম মহিলা শ্বহীদ।
১৯৪২ - মুকুন্দ কাকতি, এগৰাকী ভাৰতীয় স্বাধীনতা সংগ্ৰামী। ভাৰত ত্যাগ আন্দোলন কৰোঁতে কনকলতা বৰুৱাৰ সৈতে ব্ৰিটিছৰ গুলিত তেওঁ ছহিদ হয়।
২০১৫ - জগমোহন ডালমিয়া, ভাৰতৰ এগৰাকী উদ্যোগপতি আৰু ক্ৰিকেট প্ৰশাসক।

দিৱস

সংবিধান দিৱস (নেপাল)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

তথ্য সূত্ৰ
গীটাৰ

গীটাৰ এবিধ তাঁৰযুক্ত বাদ্য য'ত তাঁৰৰ সহায়ত সংগীত সৃষ্টি কৰা হয়।

ইতিহাস

যদিও গীটাৰ ৪০০০ বছৰ পুৰণি বাদ্য যন্ত্ৰ 'কিথাৰা'ৰ পৰা অহা বুলি কোৱা হয়, এই তথ্যৰ প্ৰমাণ মাথোঁ এই যে কিথাৰা আৰু স্পেনীয় ভাষাৰ শব্দ 'quitarra' শুনিবলৈ একে। পৃথিৱীৰ আতাইতকৈ পুৰণি তাঁৰযুক্ত বাদ্য যন্ত্ৰ bowl harps আৰু tanburs বুলি জানিব পৰা যায়। এই যন্ত্ৰৰ ক্ৰমাৎ বিবৰ্তন ঘটে। আৰবৰ ফালে এই যন্ত্ৰত ফ্ৰেট ব্যৱহাৰ হোৱা নাছিল যদিও ইউৰোপীয়সকলে ইয়াত ফ্ৰেট লগাই ইয়াক 'লুট' নাম দিলে। এই লুটেই গৈ গীটাৰ হ'লগৈ।

নাম

গীটাৰৰ নাম সংস্কৃত শব্দ 'তাৰ'ৰ পৰা অহা। এছিয়াত বিভিন্ন এনে তাৰ ব্যৱহাৰ কৰা বাদ্য আছে যাৰ নামতো 'তাৰ' আছে, যেনে দুতাৰ, চিতাৰ, চাৰতাৰ আদি।

অংগ

তলত গীটাৰৰ কিছু মূল অংগৰ বিষয়ে দিয়া হৈছে:
হে'ড্ ষ্টক্ - হেড্ ষ্টক হ'ল গিটাৰ টিউন কৰা পেগ্‌ছ ধৰি ৰখা অংগ।
টিউনিং পেগ্‌ছ - টিউনিং পেগ্‌ছ তাৰ ধৰি ৰখাত আৰু গিটাৰ টিউন কৰাত ব্যৱহাৰ হয়।
নাট - নাটে তাঁৰসমূহ নিজৰ নিজৰ ঠাইত ধৰি ৰাখে।
নে'ক - হে'ড্ ষ্টককে ধৰি ব'ডিৰ ওপৰৰ সকলো নেক।
ফ্ৰেট ব'ৰ্ড - ফ্ৰেট ব'ৰ্ডে ফ্ৰেটসমূহ নিজৰ নিজৰ ঠাইত ধৰি ৰাখে।
ফ্ৰেট সমোহ - ফ্ৰেটসমূহ ফ্ৰেট ব'ৰ্ডত পথালিকৈ থাকে।
ব'ডি - এজন সোঁহতীয়াই গীটাৰ ধৰিলে সোঁফালে যি বৃহৎ অংশ থাকে, সেয়েই ব'ডি।
ব্ৰিজ - ব্ৰিজে তাঁৰসমূহ ব'ডিত ধৰি ৰাখে।

তাৰ সমূহ

গীটাৰত ৬ ডাল তাঁৰ থাকে যাক 'ষ্ট্ৰিংছ্‌' বুলি কোৱা যায়। প্ৰতিডাল তাঁৰৰে স্বৰ বেলেগ বেলেগ। তাঁৰ কেইডালৰ নাম হ'ল- ই,বি,জি,ডি,এ,ই। এই ক্ৰম গীটাৰৰ আতাইতকৈ ক্ষীণ তাঁৰৰ পৰা আতাইতকৈ মোটা তাঁৰলৈকে।

প্ৰকাৰ

মূলত গীটাৰ তিনি প্ৰকাৰৰ। যেনে-
স্পেনিছ গীটাৰ
হাৱাইন গীটাৰ
বেছ্‌ গীটাৰ

ইয়াৰ বাদেও স্পেনিছ গীটাৰক ক্লাছিকেল, একাউষ্টিক আৰু ইলেকট্ৰিক আদি ভাগত ভাগ কৰা হয়।

তথ্য সংগ্ৰহ

লগতে চাওক

তিন তাল (তবলা)

শ্ৰেণী:বাদ্যযন্ত্ৰ
মোৰ জীৱনত ঈশ্বৰ

মোৰ জীৱনত ঈশ্বৰ হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। সংকলনখনত মুঠ ২৪ টা প্ৰবন্ধ আছে।

উদ্ধৃতিসমূহ

কাম কৰা মানেই জীৱনৰ এটা উদ্দেশ্য থকা। উদ্দেশ্যেহীন জীৱন অতিশয় যন্ত্ৰণাদায়ক। সি মৃত্যুৰ কাৰণে কষ্টকৰ দীঘলীয়া প্ৰতীক্ষাৰ বাহিৰে আন একো নহয়।
মই যেতিয়ালৈকে নমৰোঁ, তেতিয়ালৈকেতো মই জীয়াই থাকিম৷ মই পৰিপূৰ্ণভাৱে জীয়াই থাকিব খোজোঁ৷ গানটো শিকিব পাৰিলে মোৰ জীৱনৰ অন্তিম মুহূৰ্তকেইটাৰ সদব্যৱহাৰ হ’ব৷ তদুপৰি মই এই কথা ভাবি শান্তিত মৰিব পাৰিম যে মৰাৰ ঠিক আটতে মই এটা নতুন কথা শিকিব পাৰিলোঁ৷ (ছক্ৰেটিছে মৃত্যুৰ আগমুহূৰ্তত গান শুনিবলৈ ইচ্ছা কৰি কোৱা কথা)
দুৰাৰোগ্য ৰোগত ভোগা মানুহে প্ৰতি মুহূৰ্ততে যিধৰণৰ উদ্বিগ্নতা অনুভৱ কৰি থাকে, তাতকৈ ডাঙৰ যন্ত্ৰণা একো নাই৷
এজন মানুহে যেতিয়া জীৱনৰ শেষ বিন্দুত উপনীত হৈ পাৰ হৈ যোৱা জীৱনটোলৈ ঘূৰি চাই অনুভৱ কৰে যে তেওঁৰ জীৱনটো অথলে গ’ল বা বৃথাই গ’ল, তাতকৈ ডাঙৰ যন্ত্ৰণা আন একোৱেই নাই৷
অতি সোনকালেই এনে এটা সময় আহি আছে- যি সময়ত পৃথিৱীৰ বেছিভাগ মানুহেই আমিষ আহাৰ ত্যাগ কৰিবলৈ বাধ্য হ’ব৷ তাৰ এটা প্ৰধান কাৰণ হ’ল জনসংখ্যা বৃদ্ধিৰ ফলত পানীৰ পৰিমাণ হ্ৰাস৷
যিবোৰ মানুহে উচ্চ স্বৰে আৰু আক্ৰমণাত্মক ভঙ্গীৰে কথা পাতে তেওঁলোকৰ সংগ সযতনে পৰিহাৰ কৰি চলিবা, কাৰণ তেনেকুৱা মানুহে মনৰ শান্তি নষ্ট কৰে৷
প্ৰত্যেক মানুহেই নিজৰ ব্যক্তিগত অভিজ্ঞতা আৰু পৰ্যবেক্ষণৰ পৰা এই কথা জানে যে বাৰ্ধক্য শৰীৰত আৰম্ভ হোৱাৰ বহুত আগতেই আৰম্ভ হয় মনত৷
উন্নতি কৰে কেৱল সেইবোৰ মানুহে, - যিবোৰ মানুহে নিজৰ ন্যূনতম কৰ্তব্য পালন কৰাৰ আনন্দত বা নিজকে যোগ্য কৰি তোলাৰ প্ৰয়োজনত অলপ বেছিকৈ কৰে৷
মোৰ কাৰণে বিপদৰ আটাইতকৈ বিশ্বাসযোগ্য বন্ধু হ’ল, কিতাপ৷ মই সাধাৰণতে আন কোনো মানুহকে মোৰ সমস্যাৰ ভাগ নিদিওঁ, কাৰণ মই গভীৰভাৱে বিশ্বাস কৰোঁ যে মানুহৰ বেছিভাগ সমস্যাৰ সমাধান আহিব লাগিব তেওঁৰ নিজৰ মনৰ পৰাই৷ কিন্তু নিজৰ মনটোক সাৰথি হিচাপে ব্যৱহাৰ কৰিবলৈ হ’লে মানুহে মনটোক দীৰ্ঘকাল ধৰি প্ৰশিক্ষণ দিব লাগিব; সাৰথি হ’বলৈ উপযুক্ত কৰি তুলিবলৈ মনটোক তিল তিল কৰি তৈয়াৰ কৰিব লাগিব৷ সেইটো কৰাৰ এটা প্ৰধান উপায় হ’ল পৰিকল্পিভাৱে আৰু প্ৰণালীৱদ্ধভাৱে কিতাপ পঢ়া৷
কান্ধৰ বোজাটো যিমানেই গধূৰ নহওক কিয়, যিকোনো মানুহেই সেই গধূৰ বোজাটো দিনৰ শেষলৈকে কঢ়িয়াই নিব পাৰে৷ কামটো যিমানেই কঠিন নহওক কিয়, যিকোনো মানুহেই এদিনৰ কাৰণে সেই কামটো কৰিব পাৰে৷ যিকোনো মানুহেই বেলি মাৰ নোযোৱালৈকে জীৱনটো কটাব পাৰে মধুৰভাৱে, ধৈৰ্য সহকাৰে, জীৱনটোক ভাল পাই৷ বাস্তৱতে জীৱনৰ অৰ্থ হ’ল কেৱল এইটো৷
বয়স বঢ়াৰ লগে লগে হ্ৰাসপ্ৰাপ্ত শাৰিৰীক শক্তি-সামৰ্থ্যৰ লগত সংগতি ৰাখি মানুহে পৰিশ্ৰমৰ পৰিমাণ হ্ৰাস কৰিব লাগে; কিন্তু কাম কৰিবলৈ কেতিয়াও এৰিব নালাগে৷
উদ্দেশ্যহীন জীৱন অতিশয় যন্ত্ৰণাদায়ক৷ সি মৃত্যুৰ কাৰণে দীঘলীয়া প্ৰতীক্ষাৰ বাহিৰে আন একো নহয়৷
জিভাত জুতি লগাবলৈ যিবোৰ খাদ্য খাই মই ভাল পাওঁ সেইবোৰৰ প্ৰধান উপকৰণটো বজাৰত কিনিবলৈ পোৱা মাছ-মাংস-মছলা বা ৰন্ধনপটুতা নহয়; মোৰ আহাৰক যিটো বস্তুৱে অতি উপভোগ্য কৰি তোলে, সেই বস্তুটো হ’ল হৃদয়ৰ স্পৰ্শ৷
মানুহক প্ৰকৃত অৰ্থত সুখী কৰিব পৰা কোনো বস্তুকেই ধনৰ বিনিময়ত কিনিব নোৱাৰি৷
যিবোৰ ঘটনাই মোৰ মনত আটাইতকৈ বেছি আঘাত দিয়ে বা ব্যথিত কৰি তোলে, সেইবোৰৰ ভিতৰত এটা হ’ল শিশুৰ কান্দোন৷
মানুহে নিজৰ মনৰ ভিতৰত আন কোনো মানুহে নজনাকৈ যিটো গোপন জীৱন যাপন কৰে সেইটোৱেই হ’ল তেওঁৰ আচল জীৱন৷ সেই গোপন জীৱনটো যাপন কৰিহে তেওঁ জীয়াই থকাৰ প্ৰকৃত আনন্দ অনুভৱ কৰে৷

উৎস

বাহ্যিক সংযোগ

Category:অসমীয়া গ্ৰন্থ
Category:হোমেন বৰগোহাঞিৰ সাহিত্যকৰ্ম
শ্ৰেণী:অসমীয়া প্ৰবন্ধ সংকলন
অণুৰাষ্ট্ৰ

অণুৰাষ্ট্ৰ বা মাইক্ৰ’ষ্টেট হ’ল এনে এক ৰাজনৈতিক সত্তা, যাৰ সদস্যসকলে নিজকে কোনো স্বতন্ত্ৰ জাতি বা সাৰ্বভৌম ৰাষ্ট্ৰৰ বুলি দাবী কৰে, কিন্তু বিশ্ব চৰকাৰ বা প্ৰধান আন্তৰ্জাতিক সংগঠনৰ আইনী স্বীকৃতি নাপায়। বেছিভাগেই ভৌগোলিকভাৱে অতি সৰু, এক বৰ্গফুটৰ পৰা পাঁচ লাখ বৰ্গমাইলৰ আকাৰৰ। এইবিলাক সাধাৰণতে ব্যক্তিগত উদ্যোগত সৃষ্টি কৰা হয়।

সাধাৰণতে ক্ষুদ্ৰ ৰাষ্ট্ৰসমূহে আনুষ্ঠানিকভাৱে কিছুমান ভূখণ্ডৰ ওপৰত সাৰ্বভৌমত্ব দাবী কৰে, কিন্তু এইবোৰৰ কোনো স্বীকৃতি নাই। এইবোৰ বিচ্ছিন্নতাবাদী আন্দোলনৰ পৰা পৃথক; তেওঁলোকৰ কাৰ্যকলাপ সাধাৰণতে ইমানেই তুচ্ছ যে প্ৰতিষ্ঠিত দেশসমূহে তেওঁলোকক আওকাণ কৰে, যাৰ ভূখণ্ডৰ ওপৰত তেওঁলোকে সাৰ্বভৌমত্ব দাবী কৰে। কেইবাখনো ক্ষুদ্ৰ ৰাজ্যই ৰাজহৰ উৎস হিচাপে মুদ্ৰা, পতাকা, ডাক ষ্টাম্প, পাছপ’ৰ্ট, পদক আৰু অন্যান্য ৰাজ্য সম্পৰ্কীয় সামগ্ৰী জাৰি কৰিছে।

মাইক্ৰ’নেচন শব্দটো ১৯৭০ চনত মাইক্ৰ’ষ্টেটক বুজাবলৈ ব্যৱহাৰ কৰা হয়। মাইক্ৰ'পেট্ৰ'লজী শব্দটো কেতিয়াবা মাইক্ৰ'পলিটিচিয়ানসকলে মাইক্ৰ'পলিটিক্স আৰু মাইক্ৰ'ষ্টেট উভয়ৰে অধ্যয়নক বুজাবলৈ ব্যৱহাৰ কৰে, ইয়াৰে কিছুমানে সাৰ্বভৌম জাতি-ৰাষ্ট্ৰক মেক্ৰ'নেচন বুলিও কয়।

মাইক্ৰ’ষ্টেটক কেতিয়াবা মাইক্ৰ’ষ্টেটৰ সৈতে বিভ্ৰান্ত কৰা হয়। ক্ষুদ্ৰ ৰাজ্যসমূহ সৰু কিন্তু স্বীকৃতিপ্ৰাপ্ত সাৰ্বভৌম ৰাষ্ট্ৰ, যেনে এণ্ডোৰা, বাহৰেইন, লিচেনষ্টাইন, মনাকো, ছান মেৰিনো, ছিংগাপুৰ আৰু ভেটিকান চহৰ । কাল্পনিক দেশ আৰু অন্যান্য ধৰণৰ সামাজিক গোট (যেনে ইক’-ভিলেজ, কেম্পাছ, জনজাতি, ফৈদ, সম্প্ৰদায় আদি)ৰ পৰাও ইহঁত পৃথক।

তথ্যসূত্ৰ

শ্ৰেণী:ৰাজনীতি বিজ্ঞান